ToekomsVenster: Die hele skepping kreun…! | Maroela Media
“Ons weet dat die hele skepping tot nou toe sug in die pyne van verwagting.” – Romeine 8:22
“God het die wêreld so lief gehad dat Hy sy enigste Seun gegee het…” – Johannes 3:16a
Volgens Jesus se vriend en dissipel, Johannes, was God se liefde omhelsend van die hele kosmos (die Griekse woord wat ons in Afrikaans vertaal het met “wêreld”). Niks kan die liefde van God ontsnap nie – en daarom is besoedeling, ’n waterkrisis, bedreigde dierspesies en die wyse waarop ons natuurlike hulpbronne benut en herwin, alles maniere waarop God koesterend met die skepping wil omgaan.
Is daar iets in jou leefstyl wat jy dalk moet verander om as God se medewerker beter na die skepping om te sien?
Here, dankie vir U skepping. Maak ons nederig; om te hoor en te dien; nie as maghebbers nie, maar as helers. Amen.
Gedagte vir die dag: Sommer net vies?
Hier kom n vloed-bou Noag bou!
Ek wil help deur mense bewus te maak om eerder woord van God te spreek as negatiewe kommentaar te lewer op sekere berigte. Om teen die werke van die vyand te kom met God se woord. Net God kan ons red! Mag elkeen van julle ‘n geseënde dag hê in Jesus Christus Naam.
Dan moet ons net die Woord van die waarheid regsny en nie net ons hand in die hoed druk en n verse gryp en ons eie verdigsels daaraan hang nie. Romeine 8:22 het in totaliteit niks uit te waaie met nadelige omgewingspraktyke nie, maar met die wederkoms wanneer Jesus alles gaan herstel, ook die aarde.